โปรเจ็กต์พิเศษ King Power Thai Power presents Music Beyond Boundaries คืออะไร
เทรนด์การเล่นดนตรีจากบ้านในช่วงกักตัวกำลังได้รับความนิยมไปทั่วโลก เพราะไม่เพียงแต่เป็นการผ่อนคลาย ลดความวิตกกังวลเท่านั้น แต่ยังเป็นการสร้างขวัญกำลังใจ และเติมเต็มความหวังผ่านเสียงเพลงให้ทุกคนร่วมก้าวผ่านวิกฤตการณ์นี้ไปด้วยความเข้มแข็ง จึงเป็นที่มาของ ‘King Power Thai Power presents Music Beyond Boundaries’ โดย คิง เพาเวอร์ ไทย เพาเวอร์ พลังคนไทย ร่วมกับมหาวิทยาลัยมหิดล ชวนศิลปิน และตัวแทนผู้เข้าประกวด King’s Cup TIWSC 2020 รวมพลังครั้งยิ่งใหญ่ขับร้องและบรรเลงเพลงรางวัลแด่คนช่างฝัน ต้นฉบับของคุณจรัล มโนเพ็ชร เพื่อส่งต่อพลังใจผ่านแนวคิด ‘กักตัว..ไม่กักเสียงดนตรีในหัวใจ’



จากสถานการณ์การแพร่ระบาดของไวรัสโควิด-19 ส่งผลให้การประกวดวงดุริยางค์เครื่องเป่านานาชาติแห่งประเทศไทย ชิงถ้วยพระราชทานพระบาทสมเด็จพระเจ้าอยู่หัว หรือ King’s Cup TIWSC 2020 ซึ่งมีกำหนดการแข่งขันเมื่อต้นเมษายนที่ผ่านมาถูกเลื่อนไปเป็นปลายปี แต่กำลังใจของผู้เข้าประกวดไม่ได้ลดน้อยลงไปเลย กลับจุดประกายให้พวกเขาอยากประสานเสียงเพลงบนโลกออนไลน์แบบเฉพาะกิจให้พี่น้องชาวไทย โดยร่วมกับสามศิลปินดัง ได้แก่ อิ้งค์ วรันธร, Season Five และเนม Getsunova เพราะเชื่อว่า ทุกคนยังสามารถสนุกกับสิ่งที่ตัวเองรักได้ แม้อยู่ในช่วงกักตัว อยู่บ้าน หยุดเชื้อ เพื่อชาติ! เกิดเป็นโปรเจ็กต์พิเศษ King Power Thai Power presents Music Beyond Boundaries กักตัว..ไม่กักเสียงดนตรีในหัวใจ ในคลิปบทเพลง รางวัลแด่คนช่างฝัน

ตัวแทนผู้เข้าประกวดจากเวที King’s Cup TIWSC 2020 จำนวน  73 คน จาก 28 วงที่เข้าแข่งขันในปีนี้ แบ่งเป็น 20 สถาบันทั่วประเทศไทย ต่างร่วมใจแบ่งท่อนเพลง และถ่ายคลิปเล่นดนตรีจากบ้านของตัวเองมาต่อกันเป็นแบ็คกิ้งแทร็ค โดยมีอิ้งค์ วรันธร, Season Five และเนม Getsunova มาคัฟเวอร์ และขับกล่อมเพลงในสไตล์ของตัวเอง จนเกิดเป็นการประสานเสียงบนโลกออนไลน์เป็นครั้งแรก เพื่อสร้างความผ่อนคลายทางจิตใจ และส่งต่อกำลังใจ ความหวังในการใช้ชีวิตให้ทุกคนต่อไป

นางสาว พิมพ์ปวีณ์ อิริยาภิชาติ ตัวแทนจาก Class C วง O-Oh-corico โรงเรียนอัสสัมชัญคอนแวนต์ กล่าวว่า “ขอเป็นหนึ่งในกำลังใจให้กับคนไทย และขอให้ทุกคนดูแลสุขภาพและออกกำลังกายสม่ำเสมอ มีร่างกายที่แข็งแรง เพราะถ้าเรามีแรง เราจะสามารถสร้างความฝันและความหวังของเราให้เป็นจริง อยากให้ทุกคนมองโลกในแง่บวกอย่างมีสติผ่านวิกฤตนี้ไปได้ด้วยดี สู้ๆ ค่ะ” ด้านนายโชควัฒนา พวยอ้วน ตัวแทนวง Gusto Saxophone Quartet กล่าวว่า “ผมขอให้กำลังใจชาวไทยทุกคนที่ได้รับผลกระทบจากโควิด-19 อยู่ ขอให้ทุกคนอย่าท้อแท้ พวกผมเป็นกำลังใจให้ครับ แล้วเราจะผ่านวิกฤตนี้ไปด้วยกันครับ”

นายกิติศักดิ์ บุญสุข ตัวแทนจาก Class A วง Rajavinit Bangkhen Wind Symphony กล่าวว่า “ผมขอเป็นตัวแทนวงส่งกำลังใจไปให้ทีมแพทย์ทุกคน และขอให้คนไทยสู้ๆ อย่าลืมใส่หน้ากากอนามัยทุกครั้งเวลาออกไปข้างนอกด้วยนะครับ   เชื่อว่าอีกไม่นานสถานการณ์วิกฤตจะดีขึ้นเรื่อยๆ ครับ” อิ้งค์ วรันธร และ Season Five กล่าวว่า “แม้พวกเราอาจจะไม่ได้เชี่ยวชาญในด้านการแพทย์ หรือสาธารณสุข แต่พวกเราขอใช้สิ่งที่เราถนัด และความสามารถที่เรามี คือ การร้องเพลง แทนกำลังใจส่งให้ทุกคน” สุดท้ายกับ เนม Getsunova กล่าวว่า ผมเชื่อว่า เราจะผ่านมันไปด้วยกันได้ครับ ขอส่งบทเพลงนี้ให้ทุกๆ คน แทนกำลังใจของพวกเราด้วยครับ สู้ๆ ครับ”
เทรนด์การเล่นดนตรีจากบ้านในช่วงกักตัวกำลังได้รับความนิยมไปทั่วโลก เพราะไม่เพียงแต่เป็นการผ่อนคลาย ลดความวิตกกังวลเท่านั้น แต่ยังเป็นการสร้างขวัญกำลังใจ และเติมเต็มความหวังผ่านเสียงเพลงให้ทุกคนร่วมก้าวผ่านวิกฤตการณ์นี้ไปด้วยความเข้มแข็ง จึงเป็นที่มาของ ‘King Power Thai Power presents Music Beyond Boundaries’ โดย คิง เพาเวอร์ ไทย เพาเวอร์ พลังคนไทย ร่วมกับมหาวิทยาลัยมหิดล ชวนศิลปิน และตัวแทนผู้เข้าประกวด King’s Cup TIWSC 2020 รวมพลังครั้งยิ่งใหญ่ขับร้องและบรรเลงเพลงรางวัลแด่คนช่างฝัน ต้นฉบับของคุณจรัล มโนเพ็ชร เพื่อส่งต่อพลังใจผ่านแนวคิด ‘กักตัว..ไม่กักเสียงดนตรีในหัวใจ’
 
จากสถานการณ์การแพร่ระบาดของไวรัสโควิด-19 ส่งผลให้การประกวดวงดุริยางค์เครื่องเป่านานาชาติแห่งประเทศไทย ชิงถ้วยพระราชทานพระบาทสมเด็จพระเจ้าอยู่หัว หรือ King’s Cup TIWSC 2020 ซึ่งมีกำหนดการแข่งขันเมื่อต้นเมษายนที่ผ่านมาถูกเลื่อนไปเป็นปลายปี แต่กำลังใจของผู้เข้าประกวดไม่ได้ลดน้อยลงไปเลย กลับจุดประกายให้พวกเขาอยากประสานเสียงเพลงบนโลกออนไลน์แบบเฉพาะกิจให้พี่น้องชาวไทย โดยร่วมกับสามศิลปินดัง ได้แก่ อิ้งค์ วรันธร, Season Five และเนม Getsunova เพราะเชื่อว่า ทุกคนยังสามารถสนุกกับสิ่งที่ตัวเองรักได้ แม้อยู่ในช่วงกักตัว อยู่บ้าน หยุดเชื้อ เพื่อชาติ! เกิดเป็นโปรเจ็กต์พิเศษ King Power Thai Power presents Music Beyond Boundaries กักตัว..ไม่กักเสียงดนตรีในหัวใจ ในคลิปบทเพลง รางวัลแด่คนช่างฝัน

ตัวแทนผู้เข้าประกวดจากเวที King’s Cup TIWSC 2020 จำนวน  73 คน จาก 28 วงที่เข้าแข่งขันในปีนี้ แบ่งเป็น 20 สถาบันทั่วประเทศไทย ต่างร่วมใจแบ่งท่อนเพลง และถ่ายคลิปเล่นดนตรีจากบ้านของตัวเองมาต่อกันเป็นแบ็คกิ้งแทร็ค โดยมีอิ้งค์ วรันธร, Season Five และเนม Getsunova มาคัฟเวอร์ และขับกล่อมเพลงในสไตล์ของตัวเอง จนเกิดเป็นการประสานเสียงบนโลกออนไลน์เป็นครั้งแรก เพื่อสร้างความผ่อนคลายทางจิตใจ และส่งต่อกำลังใจ ความหวังในการใช้ชีวิตให้ทุกคนต่อไป